Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: 2. számú melléklet a 202/2004. (VI. 25.) Korm. rendelethez
Paragraph Index: 522

7. szakasz A Nemzeti Alap köteles számlát vezetni a már teljesített ISPA támogatási kifizetésekbõl behajtandó összegekrõl és biztosítani a vonatkozó összegek indokolatlan késedelem nélküli behajtását. Az összeg beérkezését követõen a Nemzeti Alap a szabálytalanul kifizetett összegeket a késedelmes visszafizetésre teljesített kamatfizetés összegével együtt az érintett projekttel összefüggésben a Bizottsághoz benyújtott következõ költségkimutatásából és kifizetési igénylésébõl levonva fizeti vissza. Ha ez nem elégséges, a Bizottság igényelheti a többletösszeg visszatérítését. A Nemzeti Alap évente egy alkalommal – a behajtott összegekre vonatkozóan a III. 5. melléklet alapján benyújtott negyedik negyedévi beszámoló mellékleteként – az ISPA projektekkel összefüggésben az adott idõpontban behajtandó összegekre vonatkozó kimutatást nyújt be a Bizottságnak, a behajtási eljárások megindításának éve szerint osztályozva.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes